

**Στην τελετή έναρξης του Ευρωπαϊκού**

**Πρωταθλήματος Sporting ο Ανδρέας Μυλωνάς**

Το μέλος του ΔΣ ΚΟΑ Ανδρέας Μυλωνάς εκπροσώπησε τον Οργανισμό στην τελετή έναρξης του 56ου Ευρωπαϊκού Πρωταθλήματος Sporting, την Τετάρτη 10 Μαΐου 2023 στο Παλιό Λιμάνι Λεμεσού.

Στον χαιρετισμό του στάθηκε στη σημασία που έχει -και από αγωνιστικής, αλλά και από τουριστικής άποψης- για την Κύπρο η ανάληψη τέτοιων διεθνών διοργανώσεων που προσελκύουν στην Κύπρο πέραν των 500 αθλητών και αθλητριών. «Η ανάθεση τους στη χώρα μας αποδεικνύει ακόμη μια φορά την εμπιστοσύνη των διεθνών ομοσπονδιών προς το φιλόξενο νησί μας. Η Κύπρος χρειάζεται να φιλοξενεί τέτοιους σημαντικούς αγώνες και ο ΚΟΑ χαιρετίζει κάθε τέτοια πρωτοβουλία που λειτουργεί ως αδιαμφισβήτητος πρεσβευτής της Κυπριακής Δημοκρατίας στο εξωτερικό», είπε και συνεχάρη την Σκοπευτική Ομοσπονδία Κύπρου και ειδικότερα την Σκοπευτική Οργάνωση Λεμεσού για την ανάληψη του Ευρωπαϊκού Πρωταθλήματος που ξεκινά σήμερα και ολοκληρώνεται στις 14 Μαΐου.